ນາຍົກກຣິສ ຮຽກກອງປະຊຸມ ຄະນະລັດຖະບານດ່ວນ (ເບິ່ງວີດີໂອ)
ນາຍົກລັດຖະມົນຕີກຣິສ ຮຽກກອງປະຊຸມ ຄະນະລັດຖະບານຂຶ້ນດ່ວນ ກ່ອນການລົງມະຕິ ບໍ່ໄວ້ວາງໃຈລັດຖະບານ ໃນວັນສຸກມື້ອື່ນ.
ທ່ານ George Papandreou ນາຍົກລັດຖະມົນຕີກຣິສ ຮຽກປະຊຸມດ່ວນຄະນະລັດ ຖະບານ ໃນວັນພະຫັດມື້ນີ້ ຂະນະທີ່ພວກສະມາຊິກສະພາແຫ່ງຊາດສັງກັດພັກສັງຄົມ ນິຍົມຂອງທ່ານຂົ່ມຂູ່ທີ່ຈະລາອອກຈາກຄະນະລັດຖະບານ ຍ້ອນແຜນການທີ່ເປັນບັນຫາ ໂຕ້ແຍ່ງກັນທີ່ຈະຈັດໃຫ້ມີການລົງປະຊາມະຕິໃນທົ່ວປະເທດ ກ່ຽວກັບແຜນການຊ່ອຍ ກອບກູ້ໜີ້ສິນຂອງປະເທດນັ້ນ ທ່ານນາງ Eva Kaili ຜູ້ແທນສັງກັດພັກສັງຄົມນິຍົມ Pasok ຂອງລັດຖະບານທີ່ປົກ ຄອງປະເທດໃນປັດຈຸບັນ ກ່າວໃນວັນພະຫັດມື້ນີ້ວ່າ ທ່ານນາງຈະບໍ່ສະໜັບສະໜຸນລັດ ຖະບານໃນການລົງມະຕິບໍ່ໄວ້ວາງໃຈ ຢູ່ໃນສະພາໃນວັນສຸກມື້ອື່ນນີ້ ຊຶ່ງຈະເຮັດໃຫ້ທ່ານ Papandreou ກຳສຽງຂ້າງຫລາຍພຽງແຕ່ 1 ສຽງເທົ່ານັ້ນໃນສະພາທີ່ມີສະມາຊິກທັງ ໝົດ 300 ທ່ານ ທ່ານນາງ Kaili ພ້ອມກັບພວກສະມາຊິກສະພາແລະພວກລັດຖະມົນຕີ ໃນຄະນະລັດ ຖະບານໃນຈໍານວນຫລາຍຂຶ້ນຢາກໃຫ້ນາຍົກລັດຖະມົນຕີ Papandreou ຍົກເລີກແຜນ ການຂອງທ່ານ ທີ່ຈະຈັດໃຫ້ມີການລົງປະຊາມະຕິກ່ຽວກັບແຜນການຊ່ອຍກອບກູ້ເສດ ຖະກິດ ທີ່ບັນດາຜູ້ນໍາສະຫະພາບຢູໂຣບໄດ້ຕົກລົງກັນໃນສັບປະດາຜ່ານມານີ້ ທ່ານ Papandreou ໄດ້ຮຽກຮ້ອງໃຫ້ມີການລົງປະຊາມະຕິ ແລະການລົງມະຕິໄວ້ ວາງໃຈລັດຖະບານຂຶ້ນ ເພື່ອຊ່ອຍລະງັບການຄັດຄ້ານຢ່າງແຂງແຮງຂອງປະຊາຊົນຕໍ່ ການເອົາມາດຕະການປະຢັດມັດທະຍັດທີ່ປະຊາຊົນບໍ່ສະໜັບສະໜຸນ ອັນເປັນພາກສ່ວນ ນຶ່ງຂອງແຜນການກອບກູ້ໜີ້ສິນຂອງປະເທດນັ້ນ ແຕ່ບັນດານັກວິເຄາະ ບັດນີ້ພາກັນຕັ້ງ ຂໍ້ຖາມຂຶ້ນມາວ່າ ທ່ານ Papandreou ຈະເອົາໂຕລອດໄດ້ຮອດວັນສຸກມື້ອື່ນນີ້ຫລືບໍ? ຊຶ່ງເປັນກໍານົດຈະມີການລົງມະຕິໄວ້ວາງໃຈລັດຖະບານຢູ່ໃນສະພານັ້ນ ໃນເຊົ້າວັນພະຫັດມື້ນີ້ ທ່ານ Evangelos Venizelos ລັດຖະມົນຕີການເງິນຂອງກຣິສ ໄດ້ສະແດງການຄັດຄ້ານຕໍ່ທ່ານ Papandreou ກ່ຽວກັບຂໍ້ສະເໜີລົງປະຊາມະຕິໂດຍ ກ່າວວ່າຖານະດ້ານປະວັດສາດຂອງກຣິສຢູ່ໃນເຂດທີ່ໃຊ້ເງິນຢູໂຣ ບໍ່ຄວນຈະໃຫ້ປະຊາ ຊົນເປັນຜູ້ຕັດສິນຊີ້ຂາດ ພວກລັດຖະມົນຕີໃນຄະນະລັດຖະບານອື່ນໆເຄີຍໃຫ້ການສະໜັບສະໜຸນມາກ່ອນຕໍ່ ແຜນການລົງປະຊາມະຕິນີ້